Nod a ffocws yr ymchwil.

Ym myd addysg, gwelir bod technoleg gwybdoaeth yn ran allweddol o addysgu ar gyfer ysbrydoli disgyblion i ddysgu. Wrth edrych ar swyddi a hysbyswyd, gwelwyd bod y rhan fwyaf o’r hysbysbiadau yn gofyn am sgiliau technoleg gwybodaeth cryf.  Cyflwynywyd cymhwysedd digidiol mewn ysgolion yng Nghymru er mwyn hybu sgiliau technoleg gwybdoaeth ac hefyd ysbrydoli a sbarduno’r dysgu ac addysgu o safbwynt y disgyblion. Pwrpas y gwaith ymchwil yma yw darganfod os yw defnyddio technoleg gwybodaeth yn hybu ymgysylltiad disgyblion.  Dywed Estyn (2013) bod defnyddio technoleg i hyn fod yn wir, a bod defnyddio cysylltiadau a defnyddio technoleg megis ‘Skype’ yn ysbrydoli disgyblion i gymryd diddordeb yn yr hyn a addysgir. Wrth ymchwilio, gwelwyd bod sioeau addysgol TGCh megis “Bett” yn blaeonriaethu’r syniad bod defnyddio technoleg gwybodaeth yn cynyddu diddordeb disgyblion mewn dysgu.  Fodd bynnag, dywed Palmer (2015) bod defnyddio technoleg gwybodaeth yn yr ystafell ddosbarth yn dirywio ymddygiad disgyblion ac yn lleihau’r ymgysylltiad gyda’r addysgu.  Wrth drafod gyda phartner am y cwestiwn ymchwil, cytunwyd bod  cyflwyno a defnyddio technoleg gwybodaeth fel dull o ysbrydoli ac ehangu’r dysgu inni weld bod cyfartaledd uchel o ddisgybion yn dangos ymgyslltiad a brwdfydedd yn yr addysg. Fodd bynnag, ar y llaw arall gwelir bod agwedd a hunan ddisgybliaeth y disgyblion yn dirywio. 
Cyd-destun yr ymchwil. 
Ffocws yr ymchwil oedd dosbarth yng nhyfnod sylfaen gan fod fy mhartner a minnau yn cwblhau cyfnod ymarfer dysgu. Yn fy nosbarth ymchwil i byddai cymysgedd o blant cyfnod sylfaen a chyfnod allweddol dau. Plant o oed y cyfnod sylfaen yn unig fyddai yn nosbarth fy mhartner ymchwil. Yn y gwaith ymchwil, ffocysir ar ddisgyblion yn y cyfnod sylfaen yn ysgol A, ond oherwydd natur y dosbarth byddai’n rhaid cynnwys disgyblion cyfnod allweddol dau yn y wers.  Lleolir y ddwy ysgol mewn pentrefi gwledig yn ol Estyn (2017) a Estyn (2014). Fodd bynnag, gwelir bod llai o ddisgyblion yn ysgol A o’i gymharu ag Ysgol B. Canlyniad hyn yw bod llai o ddisgyblion yn y dosbarth a bod adnoddau TGCh yn hwylusach ar gyfer y dosbarth hyn. Amlygwyd hyn  wrth drafod ac arsylwi yn yr ysgolion.  Felly, yn y drafodaeth  gyda fy mhartner, penderfynwyd wrth gynllunio a rhannu’r tasgau yn y dosbarth i gynnwys TGCh yn ogystal a thasgau ymarferol. Wrth gyflawni hyn, galluogwyd i’r arsylwad ffocysu aramrywiol  ddulliau o addysgu ac i arsylwi ar sut oedd y disgyblion yn ymateb. Ffocws ein gwaith ymchwil o ganlyniad i’r drafodaeth yw  penderfynu ymchwilio ar sut mae TGCh yn effeithio ar ymgyslltiad disgyblion wrth addysgu. Trafodwyd gyda fy mhartner er mwyn sicrhau bod yr ymchil yn un teg wrth ddysgu mathemateg neu rifedd. Cysyllta’r drafodaeth  gyda methadoleg y gwaith ymchwil. Ymhellach, bwriedir defnyddio’r elfen mesur o’r cwricwlwm mathemateg  yn y wers. Dysgir mathemateg a rhifedd trwy gyfrwng y Gymraeg.  Wrth ystyried cyd-destun Ysgol A ac Ysgol B, dywedir bod 37% o ddisgyblion ysgol A yn byw mewn cartrefi Cymraeg (Estyn,2017:1) lle cymherir hyn a 60% o ddisgyblion ysgol B (Estyn,2014:1). Gwelwyd yn y ddwy ysgol yn ol adroddiadau Estyn (2017) a Estyn (2014) bod sgiliau cadarn rhifedd gan y disgyblion yn y cyfnod sylfaen. 
Llenyddiaeth

Wrth benderfynnu a’r gwestiwn ymchwil sydd yn cysylltu a chyfrangoiad disgyblion wrth ddefnyddio TGCh, wrth ymchwilio gwelir bod  nifer o erthyglau yn cenfogi ac yn anghytuno gyda’r defnydd o TGCh i ysbrodli ac addysgu disgyblion.  Ychwanegwyd rheswm i ymchwilio i’r cwestiwn ymchwil wrth ymweld llynedd fel rhan o broject Erasmus+ gydag ysgolion cynradd yn Nenmarc a Norwy. Defnyddiwyd TGCh yn reolaidd yn yr ystafell ddosbarth ar gyfer ysbrydoli a chodi diddordeb disgyblion yn yr addysgu,  cefnogi sgilau, adeiladu a chodio ac ynghyd ac asesu disgyblion yn anffurfiol. Cytuna Tikham (2013) a hyn drwy ychwanegu bod TGCh wedi effeithio ar addysg mewn nifer o wledydd ar draws y byd. Gwelir engreifftiau fel  addysgu disgyblion, cynllunio a ysbrydoli disgyblion. Wrth gyflwyno mewn dulliau diddorol megis fideo neu pwerbwynt, mireinio sgiliau, cynnig profiadau ac hefyd asesu a gwerthuso gwersi ac asesu disgyblion.  Dywed ymchwil gan Hew and Brush (2006) bod  dysgu interactif  yn chware rol bwerus mewn dysgu ag addysgu effeithiol. Cytuna  Hew and Brush (2006) a Beuachamp a Kennwell (2004) ei fod  yn ddull o ysbrydoli gweledol sydd a dylanwad pwerus dros yr holl ddosbarth. Gwelir mewn  ymchwil gan Beuachamp a Kennwell (2004) eu bod  yn awgyrmu bod defnyddio byrddau gwyn rhyngweithiol a dulliau technoleg gwybodaeth sylfaenol yn ysbrydoli ac yn helpu cyfranogiad disgyblion.Deillia hyn  oherwydd y dull gweledol o ddysgu a gynigir gan dechnoleg gwybdoaeth.  Dywed gan Beuachamp a Kennwell (2004) i hyn ddeillio o’r dull gweledol o ddysgu. Dengys  theori Gardner (2006) effeithiolrwydd a mantais dysgu’n weledol  ar gyfer nifer o ddisgyblion gan i’r dulliau hyn fedru ysbrydoli nifer o ddisgyblion i ddysgu’n effeithiol. Gwelir ymchwil gan y ‘Condie a Munro’ (2007) mewn ymchwil gan Lywodraeth y Deyrnas Unedig rhwng 2005 a 2007 ddangos bod defnyddio tehcnoleg gwybodaeth nid yn unig yn cynyddu cyfrangoiad disgyblion, ond hefyd yn cynyddu cyrhaeddiad disgyblion. Dangosir gan yr ymchwil bod disgyblion yn dueddol o ofyn cwestiynau perthnasol ac yn medru deall a gweld datrysiadau i broblemau yn gyflymach.  Cytuna Estyn (2013) bod defnyddio Technoleg Gwybodaeth yn ddull o gynyddu diddordeb disgyblion yn eu haddysg gan ddefnyddio technegau megis animeiddio, creu a golygu ffilm i wella sgiliau llefaredd disgyblion ar draws y cwricwlwm. Ychwanega Estyn (2013) bod defnyddio technoleg gwybodaeth i wella llefaredd yn lleihau effaith tlodi ar ddisgyblion ac yn cau’r bwlch cyrhaeddiad rhwng bechgyn a merched. Wrth fuddsoddi mewn technoleg gwybodaeth mewn ysgolion cynradd yn Denmark, dywed Hubwieser et.al (2014) a chytuna ymchwil ar hyn a ddywed gan Estyn (2013) gan bod technoleg gwybodaeth yn ddull i’r disgyblion fedru cyd-weithio a mireinio gwaith yn hawdd ac yn medru cyflwyno gwaith sydd yn greadigol.  Ychwanega Hubwieser et.al (2014) i ddulliau technoleg gwybodaeth gryfhau sgiliau ieithyddol y disgyblion sydd yn dysgu mwy na thair iaith. Dywedir gan Hubwieser et.al (2014) i hyn ddeillio oherwydd y dull cymdeithasol a geir wrth ddefnyddio technoleg gwybodaeth.  Atgyfnertha Estyn. (2018) lle adroddir bod  defnyddio technoleg gwybodaeth mewn gwersi’n annog ymgysylltiad disgyblion i gyd-weithio gyda’i gilydd i greu blog ac ysgrifennu llythyr. Dywedir gan yr ysgol yn ol Estyn (2017) i hyn wella cyfrangoiad disgyblion yn y gwersi, gwella sgiliau llythrennedd a rhifedd ac yn ychwanegol gynyddu hunan hyder disgyblion. Cefnoga ymchwil Cox a Abbott (2004) yr hyn a ddywed gan Estyn (2017) i ymchwil ddangos bod  gwelliant mewn cyrhaeddiad disgyblion wrth ddefnyddio technoleg gwybodaeth yn yr ystafell ddosbarth.  Cefnogir hyn gan Martinez a Stager (2019) wrth ddysgu a defnyddio Technoleg Gwybodaeth, gwelir, yn ol yr ymchwil i ymagwedd disgyblion newid wrth iddynt ddatrys problem sydd yn deillio o ddiddordebau’r disgyblion. Cysyllta hyn a’r fframwaith cymhwysedd digidol Donaldson (2015) lle gwelir elfen o ddatrys problemau, cydweithio a rhannu yn ran o’r addysgu. Ychwanega Donaldson yn ei  adroddiad (2015) bod hyn yn  adeiladu gwydnwch disgyblion. Gwelir hyn mewn nifer o achosion lle cyflwynir tgch i ysbrydoli disgyblion. Dywed  Bird, Cadwell a Mayne (2017), bod defnyddio technoleg gwybodaeth yn ddull o ddysgu gymdeithasol o ddysgu, adeiladu gwydnwch, hunan hyder ac ymarfer sgiliau blaenorol.  Adlewyrcha hyn theori Vygotksy yn ol Pound (2014) gan i Vygotsky roi pwyslais ar ddysgu’n gymdeithasol ar gyfer annog datblygiad. Ychwanega Martines a Stager (2019) bod defnyddio tgch yn adeiladu a’r wybodaeth flaenorol mewn dull sydd yn ymgysylltu’r dysgwr. Dengys  theori Piaget yn ol Martines a Stager (2019)  bod adeiladu gwybodaeth yn broses o wneud synnwyr o wybodaeth flaenorol. Dywed Bird Cadwell a Mayne (2017) oherwydd yr ymgyslltiad a geir gan ddisgyblion wrth defnyddio tgch i hyn gynorthwyo disgyblion i adeiladu a sgaffaldio gwybodaeth.  Gwelir tebgyrwydd rhwng adroddiad Donaldson (2015) a’r ymchwil a welir gan Hubwieser et.al (2014) taw pwrpas cyflwyno a buddsoddi mewn technoleg gwybodaeth yw ymgysylltu disgyblion a pharatoi disgyblion ar gyfer swyddi’r dyfodol. Dywed Donaldson (2015) bod modd cysylltu cymhwysedd digidol a chreu gwersi sydd yn ymgysylltu’r disgyblion i mewn i’r pedwar maes dysgu. Yn ychwanegol at hyn dywed Donaldson a Younie a Leask (2013) bod defnyddio technoleg gwybodaeth yn ysbrydoli disgyblion gan bod modd gwahaniaethu a phersonoleiddio gwersi ar gyfer disgyblion unigol ac felly yn rhoi elfen gystadleuol yn yr ystafell ddosbarth. Ychwanega Youine a Leask (2013) i ddulliau TGCh yn ychwanegol gynnig adborth ar y pryd i’r disgyblion sydd yn ol Hubwieser et.al (2014) agor trafodaeth addysgiadol rhwng yr athro a’r disgybl. Cytuna Kennwell et. Al (2008) a hyn, bod defnyddio elfen gystadleuol o gwis yn ysbrydoli disgyblion ac yn medru bod yn effeithiol ar gyfer yr athro fel dull o asesu. 


Fodd bynnag, er i nifer o ymchwil ddangos i gyfranogiad disgyblion wella wrth ddenfyddio technoleg gwybodaeth yn yr ystafell dosbarth, canfyddwyd nifer o anfanteision sydd yn gwrthddweud yr ymchwil uchod. Dywedir gan Condie a Munro (2007) er i waith ymchwil gael effaith ar dechnoleg gwybodaeth a disgyblion mewn ysgol. Dywedir taw sampl bach dros gyfnod byr o amser yw rhan fwyaf o’r ymchwil i effaith tgch.  Dywed Bennett (2017) i ymddygiad disgyblion ddirywio wrth ddefnyddio technoleg gwybodaeth yn yr ystafell ddosbarth. Dywed ymchwil gan Bennett (2017) a Palmer (2015) bod defnyddio technoleg gwybodaeth yn newid agwedd disgyblion yn yr ystafell ddosbarth, ac i hyn leihau ymgysylltiad disgyblion. O ganlyniad awgrymir gan Palmer (2015) ei bod yn fanteisiol dysgu trwy ddefnyddio TGCh mewn grwpiau bach er mwyn lleihau’r risg o’r agwedd heriol yn y dosbarth.  Dywed Cox a Webb (2004) i hyn ddeillio o’r effaith gaethiwus sydd gan dechnoleg sgrin a’r ddisgyblion. Arsywlodd Bennett (2017) yn y gwaith ymchwil i ddisgyblion fod yn fwy parod i ddadlau a pheidio gwrando ar yr athro wrth ddefnyddio technoleg gwybodaeth. Cysyllta hyn gyda  ymchwil Cox a Webb (2004), lle dywedir bod yr elfen gystadleuol a dadleuol a fedr ddeillio o ddulliau TGCh yn yr ystafell ddosbarth gymryd sylw’r athro oddi ar ddisgyblion eraill yn yr ystafell ddosbarth. Cytuna Solon (2016) wrth ddefnyddio technoleg gwybodaeth yn yr ystafell ddosbarth iddo orfod delio gydag ymddygiad heriol wrth ddefnyddio llechen neu amser ar y cyfrifiadur yn yr ystafell ddosbarth. Ychwanega hyn i dechnoleg gwybodaeth fedru dod ag elfen gystadleuol sydd yn medru ysbrydoli disgyblion yn ol Kennewell et.al (2008), ychwanega y gellir hyn hefyd lehau ymgysylltiad y disgyblion, gan i nifer o ddisgyblion ddigaloni petai’r disgyblion ddim wedi deall y dasg. Yn ychwanegol at hyn dywed Cox a Webb (2004) bod effaith TGCh ar yr ystafell dosbarth hefyd yn ddibynnol ar ymagwedd, hyder ac ymagweddau addysgu yr athro wrth ddefnyddio technoleg gwybodaeth. 

Methadoleg
Sylfaen methadoleg y gwaith ymchwil yma yw astudiaeth gwers.  Dywedir gan Dudley (2014) dull o gasglu a ymchwilio sydd yn ffocysu a datblygu dulliau o addysgu athrawon.  Mae’n ddull cylchdro sy’n defnyddio cyd-gynllunio, addysgu, arsylwi a dadansoddi gwersi. Defnyddir y dull er mwyn hybu a mireinio dulliau dysgu ar gyfer lles addysgol y disgyblion. Dywed Dudley (2014) i’r dull astudiaeth gwers ddeillio o Japan, lle dywedir ei bod yn cael impact gadarnahol ar addysg yn y wlad. Cyflwynwyd y dull i’r Deyrnas Unedig yn 2011. Cefnoga Cheung a Wong (2014) a Cheung (2011) bod astudio gwers yn cael impact gadarnahol ar ddisgyblion ac i astudiaeth ddangos impact gadarnhaol ar addysg plant. Deillia hyn yn ol Cheung (2011) oherwydd bod astudiaeth gwers yn ffocsysu ar sut mae disgyblion yn y dosbarth yn dysgu. Ymhellach dywed Chichibu a Kihara (2013) bod gan athrawon sydd yn defnyddio’r dull yma yn yr ysgol well ddealltwriaeth o anghenion addysgol y disgyblion.  Gwelir bod hyn yn cael effaith positif ar ganlyniadau addysgol disgyblion ynghyd a gwell ymgysylltiad yn y dysgu. Ymhellach, nodwyd bod Sir Williams yn ffafrio’r dull yma o ddatblgyu athrawon yn broffesiynol, ac wedi ei gyflwyno mewn sawl ysgol ers i Dudley ei gyflwyno yn y Deyrnas Unedig (Department for Education, 2009). Ychwanega Dudley (2014) bod astudiaeth gwers yn gweithio o ran codi safonau ynhyd a chynyddu dealltwriaeth ac ymwbyddiaeth athrawon ar sut mae’r disgyblion yn dysgu gan iddo ffocysu ar pedagogeg addysgu a chynydd disgyblion. 

          Fodd bynnag, dywed Huntington (2017) taw prin iawn yw’r dystiolaeth sydd yn dangos cynnydd mewn safonau addysgol disgyblion. Cytuna’r EEF (2017) a  hyn gan y  dywed  Huntington (2017) trwy  esbonio’n ymhellach wrth ganolbwyntio ar astudiaeth gwers fel dull o ddatblgyu safonau proffesiynol athrawon y gall  hyn  gymryd llawer o amser. Esbonia Huntington (2017) taw canlyniad hyn yw bod nifer o athrawon oherwydd cyfyngder yn yr amserlen i’r arsylwad beidio cymryd lle. 

Oherwydd natur y gwaith ymchwil, ac oherwydd prinder amser, ni fydd modd cwblhau’r cylchdro er mwyn sicrhau cyfle i firenio ac ail arbofi gyda’r wers mewn dulliau gwahanol. Er mwyn i’r strategaeth weithio’n effeithiol dywed Huntington (2017) dylid sicrhau amser a chyfle i ail-ymweld yn rheolaidd. Fodd bynnag, wrth ymchwilio, dywed adroddiad gan y Sutton Trust (2019) bod dulliau tebyg i astudiaeth gwers lle ceir aborth gan athrawon a disgyblion yn medru cael impact gadarnhaol ar ymarfer, hyder a lles athrawon. 

Ychwanega’r EEF (2017) anfantias arall o ddefnyddio’r dull mewn ysgolion yw colli’r elfen o ddebryn adborth gan arbenigwyr, yn ogystal a cholli perthynas dda rhwng athrawon sydd yn cyd-weithio. Fodd bynnag, er gweatha’r anfanteision, dywed y EEF (2017) oherwydd y natur y cyd-weithio,  adborth er mwyn cynyddu safonau yn hytrach na’i beriniadu, y cyd-weithio a’r haen ychwanegol o abdorth a geir gan astudiaeth gwers i hyn wella arfer a chyfrannu tuag at ddatblygiad proffesiynol yr athro. Cysllta a Estyn (2016) y dylid disgyblion ag athrawon elwa o’r datblygiad proffesiynol, a sicrhau bod llais y disgybl yn cael ystyriaeth. 

Cytuna ymchwil gan Vermut et.al (2019) bod astudiaeth gwers yn cynorthwyo athrawon sydd yn hyfforddi ac athrawon newydd gymhwyso oherwydd bod natur y dull yn galluogu athrawon gymryd elfen o berchnogaeth er mwyn datblygu arfer.  Gwelwyd cynnydd mewn ansawdd a deall dealltwriaeth o anghenion a dull dysgu’r disgyblion. Hefyd gwelwyd  gweilliannau yn answadd a chyfleodd dysgu disgyblion yn y dosbarth yn ol Dudley (2014). Cysyllta hyn a theori Gardner (2006)  bod athrawon yn ddeall ac yn  nodi sut mae disgyblion yn dysgu yn y dosbarth. O’r saith dull gwahanol gwelwyd bod hyn yn  helpu cynyddu diddordeb disgyblion gyda’r canlyniad o godi cyrhaeddiad ac ymgysylltiad  y disgyblion yn yr addysgu. 


Elfen ag awgrymir gan Dudley (2014) am lwyddiant dull arsylwi gwers, yw’r modd mae disgyblion yn cael ei arsywli. Oherwydd natur yr arsylwad gan oedolion ychwnaegol, byddai modd canolbwyntio ar ddisgyblion penodol yn y dosbarth i weld sut mae’r disgyblion yma yn ymateb i wahanol ddulliau o addysgu. ). Ar gyfer pwrpas y gwaith ymchwil yma, bwriedir defnyddio strwythur anstrwythedig o arsywli, gan bod y gwaith ymchwil yn edrych am elfennau pwrpasol, megis cyfrangoiad er mwyn ystyried os yw plant yn dangos gwell cyfrangoiad wrth ddefnyddio technoleg gwybodaeth. Fodd bynnag, dywed Cohen Manion a Morrison (2017) wrth arsywli a defnyddio oedolion ychwanegol yn y dosbarth, dylid bod yn ymwybodol o’r effaith ‘Hawthorne’ lle mae’r disgyblion yn medru ymddwyn yn wahanol oherwydd yr oedolion ychwanegol. Yn rhan o’r astudiaeth gwers, dylid ffocysu ar ddau neu dri plentyn yn y dosbarth.  Awgrymir gan Dudley (2014) a chefnogir hyn ymhellach gan Sharman (2007) dylid arsylwi a chyfweld a disgybl o alluoedd gwahanol (gallu is, canolig a mwy abl a thalentog.) Pwrpas hyn yn ol Dudley (2014) yw sicrhau bod yr arsywlyr yn medru derbyn adborth gan drawsdoriad o ddisgyblion yn y dosbarth. O ganlyniad i’r hyn a ddywedir gan Dudley (2014) dewiswyd disgyblion ar gyfer grwp ffocws a’r arsylwadau o’r gwahanol galluoedd. Fodd bynnag ceir beirniadaeth pellach ar hyn gan Robinson (2010) gan nad yw pob disgybl o’r un gallu yn dysgu yn yr un fforedd, a thrwy newid dull addysgu o ganlyniad i’r arsylwadau a’r cyfweliad, gellir hyn rhoi disgyblion eraill o dan anfantais.  Fodd bynnag, dywedir gan Payne et.al (2017) taw pwrpas y trawsdoriad yma yw trosolwg o’r profiad addysgu, gan ar adegau bod addysgwyr yn medru colli golwg ar y profiad addysgol yn y dosbarth.  Cysyllta hyn a meithrin perthynas gyda’r disgyblion. Dywed dylai disgyblion dderbyn nifer o gyfleoedd i drafod ar faterion sydd yn effeithio arnyn nhw (Estyn,2011) Ychwanegir gan Estyn (2016) a Sharman (2007) pan fydd cyfranogiad disgyblion yn cael ei ystyried i hyn arwain at well pethynas yn yr ysgol. 


Defnyddiwyd cyfweliadau grwp ffocws lled-strwythedig yn ychwanegol at yr arsylwadau yn dilyn y wers. Penderfynnwyd gwneud hyn yn ychwanegol at yr hyn a ddywed gan Dudley (2014) gan i Dewey ddatgan nad yw defnyddio arsylwadau yn unig yn ddigon ar gyfer deall yr hyn rydym wedi arsylwi. Ymhellach, dywed Cohen, Manion a Morrison (2017) wrth gyfweld rydym yn deall ac yn casglu barn y disgyblion, gan osgoi bias personol. Fodd bynnag, ychwanega Cohen, Manion a Morrison (2017) nid oes sicrwydd bod y data a gasglir wrth gyfweld yn ddibynadwy wrth ddefnyddio cyfweliadau lled-strwythredig. Defnyddwyd cwestiynau agored ar gyfer y disgyblion sydd wedi ei seilio ar gwestiynau TGCh arolygon Estyn (2016).  Defnyddwyd cwestiynau agored wedi ei selio ar gwestiynau Estyn (2016) er mwyn sirchau nad yw’r cwestiynau a ofynnwyd yn arwain y disgybl. Pwrpas hyn yw casglu barn y disgyblion ac annog trafodaeth, gan y byddai defnyddio cyfweliad strwythuredig a chwestiynau caedig yn medru effeithio’n negyddol ar yr atebion.  


Yn dilyn yr arsylwad a’r cyfweliad, defnyddwyd y nodiadau a gasglwyd i lenwi ffurflen adfyfrio sydd wedi ei selio ar ddull Gibbs (1988) o fyfyrio ynghyd a dull BWA y Brifysgol.  Defnyddwyd  chwech elfen Gibbs er mwyn medru trafod a chytuno ar y ffordd ymlaen o’r gwers ymchwil. (Gweler atodiad). Pwrpas yr adfyfyrio yw sicrhau bod yr athro yn medru trafod er mwyn adeiladu ar ddatblygiad proffesiynol yr athro. 

Materion Moesg
Wrth gyflawni gwaith ymcwhil sy’n ymwneud a disgyblion ysgol dylid, yn ol Cohen Manion a Morrison (2017) ystyried moeseg ag hawliau plant. Yn ystod y gwaith ymchwil yma byddaf yn dilyn cod ymarfer moeseg ac integredd ymchwil (2017) y Brifysgol ynghyd a chanllawiau ymchwil BERA (2018).Fel rhan o’r gwaith ymcwhil, llenwyd ffurflen foeseg a fyddai’n cael ei chymeradwyo gan systemau’r Brifysgol cyn dechrau ar y gwaith ymchwil. Noda canllawiau BERA (2018) a cod ymchwil y Brifysgol (2017) dylid sicrhau bod y disgyblion sydd yn rhan o’r gwaith ymchwil yn derbyn gwybodaeth am bwrpas y gwaith ymchwil. Yn ychwanegol at hyn, mae hyn yn cyd-synio a Hawliau Plant UNCRC lle dywedir gan  Comisynydd Plant (2019) bod hawl gan blant i dderbyn gwybodaeth er mwyn gwneud penderfyniadau sydd yn effeithio arnynt. Er mwyn sicrhau bod y disgyblion yn derbyn gwybodaeth byddaf yn paratoi taflen wybodaeth a chyflwyniad addas i oedran y disgyblion cyn dechrau’r gwaith ymchwil. Nodir hyn yn y ffurflen foeseg. Yn ychwanegol at hyn,  byddaf yn anfon llythyr at rieni neu warcheidwr y disgyblion sydd yn esbonio pwrpas y gwaith ymchwil ynghyd a ffurflen cydsynio i’r rhieni lenwi. Adlewyrch hyn ganllawiau BERA (2018:Tud9) “Researchers should do everything they can to ensure that all potential participants understand, as well as they can what is involved in a study.”  Byddaf yn gyson yn ystod y wers ymchwil yn atgoffa’r disgyblion o’u hawliau o dynnu allan o’r wers neu o’r grwp ffocws ar unrhyw adeg heb orfod rhoi rheswm. Wrth gasglu’r data a’r gyfer y gwaith ymcwhil byddaf yn dilyn y ddeddf amddifyn data ynghyd a chanllwaiau BERA (2018) a chanllawiau ymchwil y Brifysgol (2017). Yn ystod y gwaith ymchwil byddaf yn cuddio enw’r ysgol er mwyn sicrhau cyfrinachedd gan y dywed BERA. (2018) bod hyn yn diogelu’r sefydliad a’r cyfranogwyr rhag cael ei adnabod. Dilyna hyn ganllawiau Hawliau Plant UNCRC, lle dywedir gan y Comisynydd Plant (2019) bod hawl gan ddisgyblion i breifatrwydd. Esbonir hyn i’r disgyblion ac i’r rhieni. Yn unol a’r ddeddf amddifyn data byddaf yn hysbysu’r disgyblion a staff yr ysgol yr hawl i weld copi o’r canlyniadau o’r gwaith ymchwil.  Er mwyn sicrhau diogelwch y data a gasglir, byddaf yn storio’r wybodaeth ar gwmmwl digidol diogel system ‘Office 365’ y Brifysgol gan fod angen cyfrinair er mwyn derbyn mynediad i’r wybodaeth. Wrth ddilyn canllawiau BERA (2018), canllawiau ymchwil y Brifysgol a’r ddeddf amddifyn data, byddaf yn dileu data y gwaith ymchwil ar ol derbyn canlyniadau’r gwaith ymchwi.  Wrth ddilyn y canllawiau moesegol byddaf yn sicrhau nad yw enw da’r Brifysgol yn cael ei amddifyn ynghyd a llehau’r risg tuag at y cyfanogwyr a’r ymchwilydd o gyflawni’r gwaith ymchwil. 
Astudiaeth Gwers 1:

Gwers lle arsylwyd ar  fy mhartner ymchwil.  Cynlluniwyd gwers fesur lle  cynlluniwyd nifer o dasgau ymarferol gyda un tasg yn defnyddio llechen ipad. Gosodwyd fi i arsywli yng nghefn y dosbarth, lle byddai modd i’r cyflwyniad fynd yn ei flaen heb amharu er mwyn llehaiu’r effaith ‘Hawthorn’. Rheswm arall ym gosodwyd i eistedd yn y cefn oedd  taw dyma’r lle byddai’r tasgau TGCh a thasg ymarferol yn ymwneud a chlai yn cymryd lle. Byddai hyn yn fy ngalluogi i arsylwi ar y ddwy dasg. Nid oedd cynorthwydd ar gael i’r wers yma gan ei bod wedi ei amserlenni ar gyfer ymyrraeth darllen. 


Tasg syml a’r yr ipad a osodwyd  lle byddai’r disgyblion yn gwahaniaethu ac yn dewis ateb “Beth yw’r hyd?” Yn dilyn y cyflwyniad ar bwerbwynt  interactif, gwelwyd bod y disgyblion yn ystod y cyfnod yma yn ysu i fynd  at yr ipads. Gwelwyd siom ar wynebau rhai disgyblion wrth iddynt sylweddoli na fyddem yn defnyddio’r teclynnau. (Gwelir atodiad) Gwelwyd bod y disgyblion a fyddai’n defnyddio’r ipads ar gyfer cwblhau’r dasg yn eiddgar i ddechrau. Arsylwyd bod y disgyblion yn  methu aros i dderbyn  cyfarwyddwyd yr athrawes er mwyn gwybod sut i fynd at y cwestiynau. Dechreuodd rhai o’r disgyblion  aflonyddu a thynnu lluniau. Yn dilyn derbyn y cyfarwyddwyd, arsylwyd bod y disgyblion yn cyd-weithio er mwyn deall y dasg a dysgu oddi-wrth ei gilydd sut oedd y’r ‘app’ a’r wefan yn gweithio. Cysyllta hyn a theori Vygotksy yn ol Pound (2014) lle mae disgyblion yn dysgu mewn dull cymdeithasol a chyd-weithio. Yn ychwanegol, gwelwyd yr un ymagedd ar y dasg creu darn o glai oedd yn cyfateb i hyd arbennig. Fodd bynnag, gwelwyd wrth i’r dasg fynd yn ei flaen bod  nifer o’r  ddisgyblion yn ymdawelu ac yn gweithio yn annibynnol. Wrth gymharu, bu tipyn o siarad a chyd-drafod gyda’r grwp TGCh trwy rhan fwyaf o’r dasg, gydag un disgybl yn cystadlu yn erbyn ei gilydd. Arsylwyd gyda’r elfen yma bod y disgbl gallu is yn dechrau teimlo’n rwystredig, ac yn dueoddol o ofyn i’r oedolyn am gymorth. Ychwnaegwyd at hyn pan i’r dyfeisiadau ar adegau rewi, a gwelwyd rhwystredigaeth a dechrau cam-ymddwyn yn ystod y wers. Fodd bynnag, wrth i bedwar allan o’r chwech cwblhau pob cwestiwn ymhob lefel, gwelwyd fan darfu ar y dosbarth, gyda’r disgyblion yn crwydro oddi-wrth y dasg ac yn dechrau arbrofi gyda appiau eraill.  Cymharwyd hyn gyda’r grwp annibynnol a oedd yn gweithio gyda’r clai, a gwelwyd bod rhai o’r disgyblion  yn dal i ymgysyllti a brwdfrydedd yn y dasg ac yn gweithio’n annibynnol ac yn drefnus. 


Er mwyn cymharu’r ddau grwp, rhoddwyd hyblygrwydd yn y cynllunio i newid a chyf-newid y grwpiau. Gwelwyd ar y dechrau yr un brwdfrydedd i’r dasg TGCh, gyda’r disgyblion yn cyd-weithio er mwyn cwblhau nod y wers. Fodd bynnag wrth i’r grwp gwblhau’r dasg, gwelwyd bod y disgyblion yn eiddgar i ddychwelyd at y dasg mesur clai ymarferol. Ni welwyd hyn gyda’r grwp  oedd yn gweithio gyda chlai. 


Cafwyd syndod yn hyn wrth holi’r disgyblion ffocws. Ymatebwyd gan y disgyblion eu bod yn hoffi gweithio ar ddyfais dechnoleg gan ei fod yn gwneud y dysgu yn ddiddorol, lliwgar ac interactif. Wrth drafod, gwelwyd bod y disgyblion wedi gweld y dasg mesur clai y tro yma yn ddiddorol, ac i’r dasg TGCh fod yn ddiflas. Er hyn, dywed  disgyblion y grwp ffocws ei bod wedi mwynhau gweithio gyda ffrind ar y llechen. Ymatebodd y disgyblion ei bod wedi hoffi’r dasg TGCh, oherwydd roedd yn weddol hawdd am ei bod yn medru symud ymlaen i dasg arall. Dywedodd y disgyblion y byddai’r dasg TGCh wedi medru bod yn well petai mwy o heriau iddo, neu wedi ychwanegu her ychwanegol. 


Wrth ddadansoddi’r wers ac ystyried yr hyn a arsylwyd a’r hyn a gasglwyd o’r grwp ffocws, gwelwyd yn y wers yma nad oedd TGCh wedi cael llawer o effaith ar ymgysylltiad disgyblion yn y wers.  Ysytriwyd, wrth  ddilyn y wers, ac wrth  ddilyn yr adborth a geir gan y disgyblion ffocws fod yna ddifyg cyfleoedd, heriau a thasgau TGCh. Wrth ystyried hyn, bwriedir cynllunio rhagor o dasgau a heriau TGCh yn y wers nesaf, gyda rhai tasgau ymarferol er mwyn cymharu ymhellach. Gallioga  hyn i ni fedru ymateb i’r cwestiwn ymchwil yn fanylach. Fodd bynnag, wrth drafod gyda fy mhartner ymchwil, dywedodd nad oedd ganddi’r hyder oherwydd nad oedd cynorthwydd dosbarth ar gael i dreilau ac ychwanegu rhagor o dasgau yn y dosbarth.  Ychwanegodd  nad oedd ganddi  hyder chwaith  i ddefnyddio a chyflwyno TGCh yn y dosbarth ac nad oedd yn teimlo’n gyffyrddus i arbrofi gyda appiau a chaledwedd newydd.  Adlewyrcha hyn bod  athrawon, ers cyflwyno’r cymhwysedd digidol, i’r BBC adrodd nad oedd athrawon yng Nghymru yn teimlo bod ganddynt y  medrau i ddysgu’r sgiliau yma. 


Gwelwyd o’r nodiadau arsylwi i’r daflen arsywli nad oedd y daflen arsywli wedi cael llawer o ddefnydd yn ystod y wers, ac yn hytrach, cofnodwyd yr hyn a ddigwyddodd ar ddarn o bapur plaen a llenwyd y daflen adlewyrchu yn ddiweddarach. Penderfynnwyd ar gyfer yr ail wers, symyleiddio’r daflen arsylwi fel bod modd llenwi’r daflen yn ystod y wers, er mwyn hwyluso’r broses drafod ar ddiwedd y wers. Gan nad oedd dyfais recordio ar gael ar gyfer y wers, penderfynwyd ysgrifennu nodiadau o’r drafodaeth. Gwelwyd i hyn arwain tuag at gymysgedd wrth ysgrifennu a dadansoddi’r nodiadau ac i’r ymchwilwyr ddyfalu yr hyn yr oedd y  disgyblion yn  geisio ei gyfleu. 

Astudiaeth Gwers 2:

Dilynir gwers arsylwi lle byddem yn cael fy arsylwi gan fy mhartner ymchwil. Penderynwyd cadw nod y wers er mwyn tegwch yr un peth a defnyddio sgiliau mesur. Fodd bynnag, yn dilyn aborth o’r adborth cyntaf, cynlluniwyd ac ychwanegwyd rhagor o dasgau TGCh.  Oherwydd natur y dosbarth, byddai cymysgedd o ddisgyblion blwyddyn 2 a 3 yn y dosbarth. Newid arall o’r wers gyntaf i’r wers yma oedd bod  i’r wers yma fod yn wers ddwbl oherwydd y profion cenedlaethol yn y dosbarthiadau eraill. Galluoga hyn i’r disgyblion fedru cylchdroi tasgau. Defnyddwyd y ddwy gynorthwydd dosbarth i gynorthwyo gyda’r dasg ymarferol a gyda  un o’r tasgau technoleg gwybodaeth.   Cytunwyd  er mwyn tegwch, arsywli  i’r ymchwiliad ganolbwyntio ar ddisgyblion cyfnod sylfaen er i mi dderbyn caniatad oddi-wrth y dosbarth cyfan. Cynlluniwyd dwy dasg mesur yn defnyddio ‘Sphero’, un yn defnyddio app ‘Measure’ ar yr ipad, ynghyd a thasg mesur gyda chlai o fu’n boblogiadd y diwrnod blaenorol.   Penderfynnwyd gosod y partner ymchwil i eistedd wrth ymyl y dasg Sphero a’r dasg mesur clai, er mwyn sicrhau bod y partner yn medru casglu’r data angenrhedidiol ynghyd a lleihau’r effaith ‘Hawthorn’ wrth gyflwyno.  Er mwyn sicrhau llyfnder i’r wers, bu’n rhaid atgoffa’r disgyblion o sgiliau codio a ddysgwyd mewn gwers technoleg gwybodaeth flaenorol er mwyn medru defnyddio’r ‘Sphero’ yn llwyddiannus. 


Gwelwyd o nodiadau fy mhartner ymchwil, bod y disgyblion yn ystod y cyflwyniad yn eiddgar i ddechrau ar y tasgau. Gwelwyd hyn o safbwynt gwahanol gan bu’n rhaid atgoffa’r disgyblion yn rheolaidd o’r rheolau cyflwyno (llygaid ar yr athro, a clustiau’n gwrando).  Fodd bynnag, wrth rannu’r disgyblion i grwpiau, gwelwyd bod y disgyblion yn eiddgar i gyd-weithio gyda’i gilydd. Gwelwyd o nodiadau fy  mhartner ymchwil i’r disgyblion ymgyslltu yn y dasg au bod yn medru defnyddio sgiliau codio a mesur er mwyn ateb y daflen waith (gweler atodiad). Arsylwyd i’r disgyblion ddangos sgiliau cyd-weithio, a’u  bod yn medru helpu ei gilydd er mwyn cyflawni’r dasg. Arsylwyd yn y dasg ffocws, bod y disgyblion yn cymryd rol gwahanol er mwyn cyd-weithio. Adlewyrcha hyn theori Vygotksy yn ol Pound (2014). Fodd bynnag, ar adegau, gwelwyd bod disgyblion o gymeriadau cryf yn dueddol o flaenaru, a bu’n rhaid atgyfnerthu’r rheolau cyd-weithio hyn y dosbarth. Nodwyd ar y cyd bod angen i’r disgyblion llai abl dderbyn hwb ychwanegol yn ystod y tasgau grwp. Wrth newid y grwp ac mewn ymateb i hyn rhoddywd  nifer o’r disgyblion yma i weithio mewn grwp. Gwelwyd  bod y disgyblion yn cyd-weithio’n dda er mwyn ymateb i’r problemau a wynebwyd.  Nodwyd gan y partner ymchwil bod tueddiad gan ddisgyblion a oedd yn gweithio ar y dasg ymarferol clai, i grwydro a holi pryd byddai cyfle iddyn nhw  weithio ar ddyfysiadau technoleg. 


Wrth gylchdroi’r dasg mesur byr a thasg mesur clai, gwelwyd bod rhai disgyblion yn cael anhwaster i symud o’r dasg TGCh i’r dasg ymarferol. Nodwyd gan y partner ymchwil y bu’n rhaid i’r partner ymchwil  ofyn i un o’r disgyblion ffocws nifer i weithiau iddo  roi’r ddyfais i ddisgybl arall. Arsylwyd bod y disgybl yn dueddol o grwydro yn ol tuag at y dasg mesur tgch a thasgau gyda’r ‘Sphero’ yn hytrach na chanolbwyntio ar y tasg ymarferol. 


Wrth drafod nodiadau partner ymchwil ac ystyried adborth y disgyblion a’r ddiwedd y wers a disgyblion ffocws, gwelwyd ar y cyfan bod y disgyblion wedi cyrraedd nodau dysgu’r wers yn llwyddiannus, gan iddynt drafod mesur, ond i ambell i ddisgybl ganolbwyntio yn hytrach ar y sgiliau datrys problemau technoleg na’r sgiliau mesur. Wrth ofyn i’r dosbarth, roedd  nifer o ddisgyblion wedi mwynhau dysgu yn y dull yma ac eisiau gwneud rhywbeth tebyg yn y dyfodol. Fodd bynnag,  nodwyd gan nifer o ddisgblion bod yna ormod o dasgau technoleg gwybodaeth a bod  ambell i grwp yn rhy fawr ar gyfer y dasg er mwyn sicrhau bod pawb yn cael cyfloedd cyfartal.  Fodd bynnag, wrth drafod yn y grwp ffocws, dywedodd y disgyblion y byddai’r tasgau wedi bod yn well os byddai llai yn y grwp neu rhagor o adnoddau TGCh. Wrth drafod a dadansoddi ymatebion o’r grwp ffocws, gwelwyd dau allan o’r tri yn mwynhau defnyddio technoleg gwybodaeth fel dull dysgu. Dywed un o’r disgyblion nad oedd yn mwynhau technoleg gwybodaeth. Y rheswm a roddwyd gan y disgybl oedd bod y rhai  sydd yn hyderus yn y dosbarth yn  dueddol o fod yn geffylau blaen yn y wers. Hefyd cydnabyddodd  nad oedd yn rhy hoff o ddefnyddio tgch er mwyn cwblhau tasgau gan nad oedd y dechnoleg yn ddibynadwy ar bob adeg. 


 O’r profiad hwn, byddai’n rhaid cynllunio’n ofalus gan osod rhagor o dasgau ac  gwneud yn siwr bod digon o adnoddau a’r gael er mwyn sicrhau bod y grwpiau yn llai er mwy tegwch i bob disgybl. Byddai’n rhaid  wrth gynllunio ystyried grwpio disgyblion wrth ei gallu, ac ysytried cryfderau  a gwendidau disgyblion wrth weithio gyda TGCh. Gwelwyd bod angen  newid dulliau casglu tystiolaeth o’r ymchwil flaenorol.  Defnyddiwyd dyfais recordio er mwyn sicrhau ein bod yn medru canolbwyntio ar yr  hyn a ddywedwyd gan y disgyblion. Golyga hyn ein bod yn medru holi cwestiynau ychwanegol. Fodd bynnag, byddwn wedi hoffi recordio’r wers fel a welwyd mewn astudiaeth gwers yn Siapan, a nodi hyn yn y ffurflen foeseg, er mwyn ail-ymweld a’r wers ac  er mwyn dadansoddi cryferdau a gwendidau’r wers. 

Trafodaeth

Wrth adlewyrchu ar y llenyddiaeth a chysylltu gyda’r astudiaethau gwers, gwelwyd tebygrwydd mewn nifer o elfennau rhwng y ddau. Wrth wrando yn unig a’r lais y disgbl, gwelwyd bod disgyblion yn hoffi defnyddio technoleg gwybdoaeth ar gyfer dysgu ac addysgu, a theimlant ei fod yn ei hysbrydoli i ddysgu. Cysyllta hyn a awgrymiadau Donaldson (2015) wrth gyflwyno’r cymhwysedd digidol.  Fodd bynnag, wrth ymateb ymhellach ac ystyried y ddwy wers yn ei chyfanrwydd, gwelwyd bod angen ystyried yn ddyfnach nag ymatebion disgyblion i’r gwersi gan i’r arsylwadau ddangos nifer o elfennau gwahanol a effeithiodd ar y gwersi. 


Yn ystod y gwersi, gwelwyd ac amlygwyd nifer o gryfderau a gwendidau defnyddio technoleg gwybodaeth yn yr ystafell ddosbarth. Fodd bynnag, oherwydd i’r partner ymchwil defnyddio llai o dechnoleg yn ei gwers, gellir hefyd gymharu elfennau ymarferol mewn un gwers, a rhagor o bwyslais yn yr ail wers. Gwelwyd yn y ddwy wers bod technoleg gwybodaeth yn ymgyslltu disgyblion yn y gwersi, ac i gyflwyniad y wers ddigidol ymgysylltu disgyblion yn y wers. Cysyllta hyn a Beuachamp a Kennwell (2004) i’r dull gweldol dynnu disgyblion i fewn i’r wers. Gwelwyd hefyd yn y ddwy wers sydd yn cysylltu gyda Beuachamp a Kennwell (2004) a Hew and Brush (2006) bod disgyblion yn awyddus i ddechrau tasg wrth sylweddoli ei bod yn cael defnyddio teclynnau digidol er mwyn cwblhau’r dasg. Cysyllta hyn a theori Gardner (2006) a’r hyn a ddywedir gan Cox a Webb (2004) i’r effaith gaethweithus a geir gan technoleg gwybodaeth a’r genedlaeth ddigidol. Cysyllta hyn a llais y disgyblion ei bod yn hoffi cael ei dysgu pan mae’r wybodaeth yn interactif a gweledol.  Cysyllta hyn ymhellach gan ymchwil ‘Condie a Munro’ (2007) bod defnyddio tasgau TGCh ar gyfer cwblhau tasgau yn ymgyslltu disgyblion ac o ganlyniad yn cynyddu safonau. Fodd bynnag, o’r astudiaethau gwers, gwelwyd bod gan ddisgyblion dueddiad o ruthro gwaith er mwyn symud ymlaen wrth ddefnyddio technoleg, ac yn ystod yr astudiaeth ni ddangoswyd i’r disgyblion wneud cynnydd. Wrth ystyried hyn, dylid cofio taw  am gyfnod byr y cyflanwnwyd y gwaith ymchwil yma. Fodd bynnag, yn ystod y ddwy astudiaeth gwers, gwelwyd disgyblion yn cyd-weithio a chymdeithasu er mwyn cynorthwyo eu gilydd er mwyn cwblhau’r dasg. Clyma hyn gyda ymchwil Hubwieser et.al (2014). Fodd byanng, wrth edrych ar y ddwy wers, ni welwyd llawer o wahaniaeth mewn sgiliau cymdeithasu a chyd-weithio rhwng tasgau technoleg gwybodaeth a thasg ymarferol.


Wrth ymgymryd a’r gwersi ymchwil, gwelwyd bod nifer o’r apiau a ddefnyddiwyd yn ystod y gwersi yn sirchau gwahaniaethu yn naturiol ac i hyn ysbrydoli disgyblion i gyrraedd y lefel nesaf. Fodd bynnag, oherwydd y natur gystadleuol gwelwyd elfennau o ymddygiad heriol yn ystod y gwersi. Cysyllta hyn gyda  ymchwil Cox a Webb (2004) lle bu i  ymchwil ddangos bod ymddygiad disgyblion yn dirywio yn ystod tasgau TGCh. Fodd bynnag, arsylwyd i’r elfen gymdeithasol yn ystod y wers ddirywio pan byddai disgyblion yn defnyddio technoleg. Fodd bynnag, wrth ddarllen astudiaeth ac awgrymiadau Palmer (2015) dylid bod yn ofalus faint o ddisgyblion sydd yn defnyddio technoleg gwybodaeth ac hefyd ystyried y tasgau sydd angen cwblhau. Wrth adlewyrchu ar hyn, bwriedir defnyddio technoleg gwybodaeth yn ofalus yn y dosbarthiadau gan sicrhau grwpiau bach yn y dosbarth a dilyn awgrymiadau Palmer (2015). 


Yn ogystal a hyn, golyga hyn  y byddai llai o dasgau technoleg yn y dosbarth, a hefyd  grwpiau llai  o ran maint er mwyn sicrhau cyfle teg i bob disgybl. Deillia hyn o lais y disgybl yn ogystal  dilyn yr ail astuidaeth o’r wers.  Bwriedir hefyd, defnyddio rhagor o dasgau ymarferol ar y cyd a thasgau TGCh, wrth symud ymlaen at y cwriclwm newydd gan sicrhau cyfleodd i ymchwilio ac arbrofi yn ddigidol ac yn ymarferol. 
Casgliad
Defnyddiwyd methadoleg astudiaeth gwers ar gyfer prif gorff yr aseiniad a’r ymchwil. Ymhellach, defnyddiwyd dull adfyfyrio Gibbs a chyfweliadau lled-strwythredig ar gyfer yr astudiaethau gwers. Gwelwyd, wrth y canfyddiadau i’r dulliau weithio’n llwyddiannus ar gyfer y pwrpas o adfyfyrio a gwella arfer. Yn dilyn yr astudiaeth gwers gyntaf, ac yn dilyn trafodaeth gyda’r partner ymchwil i’r dull gasglu ymatebion fod yn deg yn y ddwy ymchwil. Yn dilyn y wers gyntaf, penderfynwyd defnyddio rhagor o dechnoleg gwybodaeth, gan i’r drafodaeth a ddilynodd a sylwadau disgyblion ddatgan nad oedd digon o gyfleoedd technoelg yn y wers. Bu hyn yn gyfle i addasu’r wers ar gyfer yr ail-astudiaeth.  Cysyllta hyn a awgrymiadau Dudley (2014) a Cheung a Wong (2014) i bwrpas astudiaeth gwers yw  addasu dull ar gyfer y wers nesaf. Wrth ymateb i’r hyn a ddywedwyd gan y disgyblion, byddai hyn yn gyfle i ddatblygu arfer fel a nodir gan ymchwil Vermut et.al (2019) gan bod y dull arsylwi gwersi yn gyfle i athrawon fedru datblygu arfer. 

Gwelwyd i’r daflen arsylwadol weithio’n llwyddiannus yn ystod y gwersi, fodd bynnag, byddai wedi bod yn fanteisiol i roi blwch gwag er mwyn cofnodi digwyddiadau neu sylwadau pellach gan ddisgyblion. Byddai hyn, wedi ychwanegu dilisrwydd ychwanegol. Er hyn, bu’r dull yn ddibynadwy o gasglu ymatebion ac yn ddull o gasglu data yn dilyn ymweliadau a bu modd trosglwyddo hyn yn hawdd i fap meddwl er mwyn dadansoddi’r data ar gyfer yr aseiniad. Teimlir, wrth ddilyn y dull arsylwadol i hyn fedru cysylltu’r hyn a welwyd ynghyd a sylwdau disgyblion gyda llenyddiaeth. Ychwanegwyd at fanteision y dull ac amlygwyd hyn yn ystod y gwersi gan i’r ymchilwyr ddod i adnabod anghenion y disgyblion fel y nodir gan Chichibu a Kihara (2013). Fodd bynnag, gwelwyd anfantais o ddefnyddio ymchwilwyr ychwanegol yn yr ystafell ddosbarth yn ystod y cyfweliadau lled-strwythredig. Yn fwriadol ac yn dilyn yr hyn a awgrymir gan Dudley (2004) o ddewis un disgybl o bob gallu a diddordeb. Gwelwyd yr effaith ‘Hawthorn’ a nodwyd gan Cohen Manion a Morrison (2017) yn ystod un o’r cwestiynau a holwyd, lle byddai’r cyfranogwr yn ymateb yn wahanol yn ystod arsylwad neu mewn sefyllfa gyfweliad. Yn ystod un ymateb, cafwyd ateb hollol i’r gwrthwyneb i’r hyn a arsylwyd yn ystod y wers. Fodd bynnag, o ganlyniad er mwyn sicrhau tegwch a lleihai tebygrwydd o ddefnyddio rhagdybiaeth, penderfynwyd peidio defnyddio’r ymateb yn y gwaith ymchwil. 

Yn dilyn y wers, arsylwyd bod technoleg gwybodaeth yn sbardun i nifer o ddisgyblion ar gyfer dysgu.  Yn dilyn yr astudiaeth gwers, bwriedeir defnyddio TGCh mewn modd sydd yn ysbrydoli disgyblion, ynghyd a sicrhau bod TGch yn cael ei ddenfyddio fel tasg ffocws, yn hytrach nag fel tasg ddarpariaeth barhaus neu dasg dosbarth. Byddai hyn yn sicrhau bod y grwpiau yn llai ac yn lleihai’r elfen o ymddygiad heriol yn ystod y wers. Elfen a ddatblygwyd yn dilyn yr astudiaeth gwers fodd bynnag yw defnyddio TGCh mewn ffordd i ysbrydoli a thanio dychymyg disgyblion yn ystod cyflwyniadau. Datblgygwyd hyn o arsylwadau gan fentoriaid ac yn dilyn arsylwadau gan ddisgyblion yn dilyn y wers astudiaeth achos.  Yn ddilyniant i hyn, byddaf ar ddiwedd gwersi yn holi’r disgyblion am adborth ar yr hyn a ellir fod wedi cael ei  wneud yn wahanol  er mwyn sicrhau fy mod yn ystyried anghenion y dysgwyr wrth ddysgu. 

Argymhellion

Yn dilyn yr astudiaethau gwers, pe bai cyfle i ddefnyddio’r dull yn y dyfodol, byddwn yn sicrhau bod cyfle i ail ymweld a’r dosbarth er mwyn sicrhau bod y dull addysgu newydd yn medru cael ei addasu ar gyfer y dosbarth. Byddai hyn yn sicrhau y cylchdro a ddywedir gan Dudley (2014) ar gyfer llwyddiant y dull ac ar gyfer gwella arferion athrawon. Wrth adlewyrchu ar y ddwy astudiaeth gwers, byddai’n fanteisiol pe byddai’r ddau ymchwilydd wedi medru cysylltu’n rheolaidd er mwyn cyd-gynllunio a chyd baratoi. Byddai hyn wedi sicrhau canlyniad teg ar gyfer y ddwy wers. Fodd bynnag, yn yr ymchwil technoleg gwybodaeth gwelwyd  i hyn weithio yn llwyddiannus yn y ddwy wers a bod y ddwy wers yn  wahanol. Hoffwn, yn dilyn yr astuidaeth wers, pe byddwn wedi cael cyfle i recordio’r wers er mwyn gwneud y cysylltiadau rhwng llais y disgybl o’r grwp ffocws a’r wers.  
 Yn dilyn yr astudiaeth gwers, cynorthwyodd  hyn i mi weithio yn fwy effeithiol a chynllunio’n ofalus dasgau technoleg gwybodaeth. Hefyd wrth ail edrych ar y wers, bwriedir defnyddio’r dull yma eto er mwyn adfyfrio a chwblhau BWA. Yn ychwanegol  at hyn ac  yn dilyn astudiaeh gwers i ofyn am adborth oddi-wrth y disgyblion er mwyn sicrhau cynnydd a datblygiad gyrfa. 

